საქართველოს კანონი

„მშენებლობის პროექტების სახელმწიფო კომპლექსური ექსპერტიზისა და დამტკიცების შესახებ“ საქართველოს კანონის ძალადაკარგულად ცნობის თაობაზე


მუხლი 1

ძალადაკარგულად იქნეს ცნობილი საქარ​თვე​ლოს 1999 წლის 16 აპრილის კანონი „მშენებლობის პროექტების სახელმწიფო კომპლექსური ექსპერტიზისა და დამტკიცების შესახებ“ (საქართველოს საკანონმდებ​ლო მაცნე, №13(20), 1999 წელი, მუხ. 47).


მუხლი 2

საქართველოს მთავრობამ უზრუნველყოს სათანადო ღონისძიებების გატარება 2007 წლიდან გან​საკუთრებული მნიშვნელობის ობიექტების პროექტების სერტიფიკაციის სისტემის დანერგვის მიზნით.


მუხლი 3 

1. ამ კანონის ამოქმედებისთანავე ძალადაკარგულად ჩაითვალოს:

ა) „მშენებლობის პროექტების სავალდებულო სახელ​მწიფო კომპლექსური ექსპერტიზის მოწყობის ფარგლე​ბისა და წესის შესახებ“ საქართველოს პრეზიდენტის 1999 წლის 21 ნოემბრის №626 ბრძანებულება;

ბ) „იმ ობიექტების ჩამონათვალის დამტკიცების შესახებ, რომელთა მშენებლობის პროექტები ექვემდება​რება სავალდებულო სახელმწიფო კომპლექსურ ექსპერ​ტი​ზას მიუხედავად მშენებლობის ღირებულებისა, დაფი​ნან​სების წყაროსა და საკუთრების ფორმისა და კუთვნი​ლებისა, მათი მნიშვნელობის, ფუნქციური დანიშნულების, განლაგებისა და სხვა ტექნიკურ-ეკონომიკური მაჩვენებ​ლების გათვალისწინებით“ საქართველოს ურბანიზაციისა და მშენებლობის მინისტრის 2001 წლის 12 თებერვლის №4 ბრძანება;

გ) „იმ ობიექტების მშენებლობის პროექტების ექსპერ​ტიზის ჩატარების წესის დამტკიცების შესახებ, რომლე​ბიც არ ექვემდებარება სახელმწიფო კომპლექსურ ექ​სპერ​ტიზას“ საქართველოს ურბანიზაციისა და მშენებლო​ბის მინისტრის 2001 წლის 13 თებერვლის №5 ბრძანება;

დ) „მშენებლობის პროექტების კომპლექსური ექსპერტიზისა და დამტკიცების ნორმებისა და წესების შე​სა​ხებ“ საქართველოს ურბანიზაციისა და მშენებლო​ბის მინისტრის 2001 წლის 10 აგვისტოს №52 ბრძა​ნება.

2. ამ კანონის ამოქმედებიდან ერთი თვის ვადაში:

ა) საქართველოს მთავრობამ უზრუნველყოს „მშენებ​ლო​ბის ნებართვის გაცემის წესისა და სანებართვო პი​რო​ბების შესახებ“ საქართველოს მთავრობის 2005 წლის 11 აგვისტოს №140 დადგენილებაში სათანადო ცვლილებების შეტანა;

ბ) საქართველოს ეკონომიკური განვითარების მინისტრმა დაამტკიცოს „განსაკუთრებული მნიშვნელობის ობიექტების მშენებლობის პროექტების ექსპერტიზის ჩატარების დროებითი წესი“.

3. ამ კანონის ამოქმედებამდე დაწყებული მშენებლო​ბის პროექტების სახელმწიფო კომპლექსური ექსპერტიზა განხორციელდეს და დასრულდეს „მშენებლობის პროექტების სახელმწიფო კომპლექსური ექსპერტიზისა და დამტკი​ცების შესახებ“ საქართველოს კანონით დადგენი​ლი წესის შესაბამისად.


მუხლი 4
ეს კანონი ამოქმედდეს გამოქვეყნე​ბისთანავე.

საქართველოს პრეზიდენტი 
  მ. სააკაშვილი

თბილისი, 

2006 წლის 18 ივლისი.

